

ASUNTOTUOTANTO

Asukkaiden muutostyöt – Ohje asukkaalle

Versio 1.0

Tämä on asunnonostajan opas asunnon hintaan kuuluvien materiaalivalintojen sekä lisähintaisten muutostöiden tekemiseen

Kohde toteutetaan voimassa olevien ja rakennusvalvonnan hyväksymien suunnitelmien mukai-sesti. Asunnonostajalla on kuitenkin halutessaan mahdollisuus teettää vähäisiä muutoksia osta-maansa huoneistoon.

Tässä muutostyöoppaassa esitetään asunnon hintaan kuuluvat sisustuskokonaisuudet sekä valmiiksi hinnoitellut muutostyövaihtoehdot. Oppaassa esitetään lisäksi muutostöiden yleiset tilauskäytännöt ja niihin liittyvät aikataulut.

Muutokset verrattuna versioon 0:

* Versionumeroinnin käyttöönotto
* Ulkoasun muutos

Sisällys

[1 Muutostyövaihtoehdot 3](#_Toc12428953)

[Vakiovaihtoehtojen valitseminen ja tilaaminen 3](#_Toc12428954)

[Yksilöllisten muutostöiden tilaaminen 3](#_Toc12428955)

[**Kielletyt muutostyöt** 3](#_Toc12428956)

[**Tarjouspyyntö yksilöllisistä muutostoiveista** 4](#_Toc12428957)

[**Tilaus** 4](#_Toc12428958)

[**Muutostöiden tarkastaminen** 4](#_Toc12428959)

[2 Muutostöiden aikataulu 4](#_Toc12428960)

[Runkovaiheen muutokset 4](#_Toc12428961)

[Sisävalmistusvaiheen muutokset 5](#_Toc12428962)

[3 Yhteystiedot materiaalivalinnoissa ja muutostyöasioissa 5](#_Toc12428963)

[Urakoitsija 5](#_Toc12428964)

[Asuntotuotanto 5](#_Toc12428965)

[4 Muutostöiden maksaminen 5](#_Toc12428966)

[Muutostöiden vaikutus asunnon hintaan 5](#_Toc12428967)

[5 Työmaa 5](#_Toc12428968)

[6 Muutostöiden vaikutus taloyhtiön tuleviin korjauksiin 6](#_Toc12428969)

# Muutostyövaihtoehdot

Asunnon ostajan muutosvaihtoehdot koostuvat:

* Kauppahintaan kuuluvista materiaali-, kaluste-, varuste- ja kodinkonevaihtoehdoista
* Valmiiksi hinnoitelluista, lisähintaisista materiaali-, kaluste-, varuste- ja kodinkonemuutoksista, jotka eivät sisälly asunnon kauppahintaan, sekä
* Yksilöllisistä, suunnittelua sisältävistä muutoksista

Muutostyöt tulee tilata niille annettujen aikataulujen puitteissa, tämän oppaan sekä asunnon myyjän ja urakoitsijan ohjeita noudattaen. Sopimukset toteutettavista lisä- ja muutostöistä tehdään asukkaan ja urakoitsijan välisinä.

**Vakiovaihtoehtojen valitseminen ja tilaaminen**

Vaihtoehtoiset materiaalit on esitetty materiaaliesitteessä. Tuotteita, kuten kodinkoneita, voi käydä katsomassa verkossa tai alan liikkeissä, sillä kuvastoissa ja esittelymateriaaleissa esitetyt kuvat tuotteista ovat aina viitteellisiä.

Asunnon materiaali-, kaluste-, varuste ja kodinkonevalinta tehdään materiaalivalintalomakkeella. Asunnon ostajan tulee palauttaa täytetty ja allekirjoitettu lomake urakoitsijan muutostyövastaavalle annetussa aikataulussa. Mikäli valintoja ei toimiteta ajoissa, asennetaan asuntoon rakennuttajan määrittämä perusvaihtoehto.

Mikäli muutostoiveita hoitaa joku muu kuin asunnon ostaja, tulee kaikkien valintojen palauttamisen yhteydessä toimittaa erillinen valtakirja.

Kauppahintaan sisältyvien vakiovaihtoehtojen valinnat sekä valmiiksi hinnoitellut materiaali-, kaluste, varuste ja kodinkonevalinnat vahvistetaan tilausvahvistuksella.

**Yksilöllisten muutostöiden tilaaminen**

Asunnon ostaja voi pyytä tarjousta yksilöllisistä muutostöistä erillisellä tarjouspyyntölomakkeella.

Yksilöllisiä muutostoiveita ei voida aina hyväksyä. Muutokset tulee olla toteutettavissa, joten ne vaativat rakennuttajan ja urakoitsijan hyväksynnän.

**Kielletyt muutostyöt**

Yksilöllisten suunnittelua sisältävien muutostöiden toteutusmahdollisuus harkitaan aina tapauskohtaisesti. Kaikkia toivottuja muutoksia ei voida sallia, sillä ne voivat aiheuttaa haittaa rakennuksen toimivuudelle, hankkeen aikataululle tai heikentää muiden asukkaiden asemaa.

Esimerkiksi seuraavat muutostyöt ovat kiellettyjä omistuskohteissa:

* rakennuslupaa vaativat muutostyöt
* kantavien rakenteiden muutokset
* märkätilojen siirrot
* vesipisteiden ja viemäreiden siirrot seinältä toiselle
* kaasuliedet
* takat
* kylpy- ja poreammeet
* ilmalämpöpumput
* ikkunoiden paikkojen ja koon muutokset
* piharakennuksiin tai talon julkisivuihin kohdistuvat muutokset
* ulko-oviin kohdistuva muutokset
* ilmanvaihtomuutokset
* liesikuvun vaihtaminen
* lämmitystekniikan muutokset
* vesiliitäntäiset kodinkoneet
* ei-kelluvat eli alustaan liimattavat lattiamateriaalit niihin soveltumattomissa runkoratkaisuissa
* seinien tapetointi
* seinään asennettavat wc-istuimet
* asiakkaan omat materiaalit/toimitukset
* saunan muuttaminen muuksi tilaksi

asumisoikeuskohteissa edellisten lisäksi:

* seinien siirtäminen tai poistaminen
* kaappien poistaminen

**Tarjouspyyntö yksilöllisistä muutostoiveista**

Tarjouspyyntö tulee laatia kirjallisena oppaan liitteenä olevalla tarjouspyyntölomakkeella.

Tarjouspyynnön tulee sisältää tiedot

* Mitä asuntoa ja mitä tilaa muutos koskee
* Mitä halutaan muutettavaksi
* Yhteystietonne

Tarjouspyynnön liitteeksi tulee laittaa kopio huoneiston pohjakuvasta, johon merkitään kohta kohdalta numeroidut halutut muutostyöt. Pohjakuvat annetaan ostajalle kaupanteon yhteydessä. Yhteistyön helpottamiseksi ja nopeuttamiseksi tarjouspyynnön tulee sisältää kaikki huoneistoon suunnitellut muutostyöt.

Rakennustyön aikataulut ja materiaalien hankinta-ajat asettavat rajoituksia muutostöiden suorittamisen aikataululle, joten tarjouspyynnöt tulee ehdottomasti toimittaa urakoitsijan muutostyövastaavalle muutostyöaikataulun mukaisesti

Urakoitsija antaa kirjallisen tarjouksen yksilöllisistä muutostoiveista, jotka eivät sisälly huoneiston kauppahintaan.

**Tilaus**

Asunnon ostaja voi tilata tarjotun muutostyön palauttamalla tarjouksen liitteenä olevan tilauslomakkeen päivättynä ja allekirjoitettuna urakoitsijalle. Tilaus tulee aina toimittaa kirjallisena annettuun määräaikaan mennessä.

**Muutostöiden tarkastaminen**

Lisä- ja muutostyöt tarkastetaan ja vastaanotetaan muuttotarkastuksen yhteydessä.

1. **Muutostöiden aikataulu**

Materiaalivalinnat sekä muutostoiveiden tarjouspyynnöt ja tilaukset tulee tehdä annetun aikataulun puitteissa.

**Runkovaiheen muutokset**

Muutostyöt, jotka vaikuttavat esim. sähkö-, data- tai antennipisteisiin, väliseiniin tai LVIS – järjestelmiin.

Tarjouspyyntö viimeistään ***XX.XX.20XX***

**Sisävalmistusvaiheen muutokset**

Materiaalivalinnat sisävalmistusvaiheen töiden osalta, esim. märkätilat, parketit, kalustemuutokset, kodinkonemuutokset, maalausmuutokset, LVI-kalusteet, saunan varusteet, väliovet.

Tarjouspyyntö viimeistään **XX.XX.20XX**

1. **Yhteystiedot materiaalivalinnoissa ja muutostyöasioissa**

**Urakoitsija**

Materiaalivalinnoissa ja muutostyöasioissa asunnon ostajaa palvelee urakoitsijan muutostyövastaava. Lisä- ja muutostyöt ovat asukkaan ja urakoitsijan välisiä sopimuksia.

Asunnon materiaali-, kaluste-, varuste- ja kodinkonevalintalomakkeet sekä muutostoiveiden tarjouspyynnöt tulee toimittaa suoraan kohteen urakoitsijan muutostyövastaavalle:

***Rakennusliike Oy***

*Muutostyövastaava: Anssi Avulias*

*Esimerkkikatu 1, 00100 Helsinki*

*puhelin: 09 9999 999.*

*sähköposti:* *anssi.avulias@rakennusliike.fi*

**Asuntotuotanto**

Ostaja saa ennen kaupantekoa asunnon pohja-, kaluste- ja sähköpistekuvat, sekä urakoitsijan materiaaliesitteen ja materiaalivalintalomakkeen. Vakiohintaisten materiaalien mallitaulut ovat nähtävissä kaupanteon yhteydessä, sekä sen jälkeen asuntotuotannon toimistossa.

**Asuntotuotannon yhteystiedot:**

käyntiosoite: Elimäenkatu 15, Helsinki 00510

postiosoite: PL 58226, 00099 Helsingin kaupunki

sähköposti: asuntomyynti@hel.fi

1. **Muutostöiden maksaminen**

Alle 1000 €:n muutostyöt laskutetaan yhdessä erässä heti kun työtilaus on käsitelty. Yli 1000 € ylittävät muutostyöt laskutetaan kahdessa erässä. 50 % muutostyön hinnasta laskutetaan heti kun työtilaus on käsitelty. Loput 50 % laskutetaan, kun muutostyö on tarkastettu ja luovutettu. Muutostyöt on maksettava kokonaisuudessaan ennen avainten luovutusta.

**Muutostöiden vaikutus asunnon hintaan**

Hitas-kohteissa rakennusaikaiset lisä- ja muutostyöt lisätään asunnon hankinta-arvoon ennen indeksitarkistusta, jos asunnon omistaja esittää riittävän selvityksen muutostöistä.

1. **Työmaa**

Työmaalla liikkuminen on ehdottomasti kielletty turvallisuussyistä.

1. **Muutostöiden vaikutus taloyhtiön tuleviin korjauksiin**

Jos asukas tilaa taloyhtiön huoltovastuulle kuuluvia yhtiön yleistä tasoa korkealaatuisempia tuotteita, esim. hanoja tai lisää kiintovalaisimia, taloyhtiöllä ei ole velvollisuutta korjata niitä muun yhtiön varusteita korkeampaan tasoon. esim. hanan rikkoutuessa tai putkisaneerauksen yhteydessä

Asuntotuotanto
puh: (09) 310 2611
Email: asiakaspalvelu.att@hel.fi

[www.att.hel.fi](http://www.att.hel.fi)
[Att:n Ohjeet ja mallit - sivusto](https://www.hel.fi/kaupunkiymparisto/fi/julkaisut-ja-aineistot/ohjeita-suunnittelijoille/att-ohjeet-ja-mallit)